SK 847

SK 847 – pirmykščio žmogaus kaukolės fragmentai, aptikti 1969 m. Svartkranse, Pietų Afrikos Respublikoje. Šie fragmentai priskiriami Homo habilis rūšiai, jų amžius siekia 1,8–1,5 mln. metų. SK 847. Smithsonian Institution. Nuoroda tikrinta 2023-12-26.

Kaukolės fragmentus 1969 m. atrado Ronald Clarke. Atradimas reikšmingas tuo, kad liudija, jog pietinėje Afrikoje ankstyvieji Homo genties atstovai gyveno tuo pat metu (gal ir vėliau) kaip Homo habilis ir ankstyvasis Homo erectus rytinėje Afrikoje.Ackermann, R.R., L. Schroeder, and F.L. Williams. 2012. The mid-face of lower Pleistocene hominins and its bearing on the attribution of SK 847 and STW 53. National Center for Biotechnology Information 63(4):245-57.

Kai kurie SK 847 bruožai panašūs į ankstyvojo laikotarpio Afrikos Homo erectus (Homo ergaster), tačiau kiti – į Homo habilis (šios rūšies arealas taip pat apėmė rytinę ir pietinę Afriką).

Antropologas Darren Curnoe 2010 m. SK 847 pasiūlė priskirti naujai homininų rūšiai – Homo gautengensis; tai esą ankstyviausia Homo genties rūšis.Curnoe, Darren. 2010. "A review of early Homo in southern Africa focusing on cranial, mandibular and dental remains, with the description of a new species (Homo gautengensis sp. nov.)". National Center for Biotechnology Information 61(3):151-77.

 Išnašos 

Kategorija:Žmogaus evoliucija